Un bărbat a fost "eliberat" din carantina instituționalizată de judecătorii din Baia Mare.
Un bărbat din Baia Mare a fost "eliberat" de instanţă din carantină instituţionalizată. Judecătoria i-a admis cererea şi a stabilit ca bărbatul să iasă "de îndată" din carantină. Bărbatul s-a judecat cu DSP Maramureş, cu DSU şi ISU.
Un bărbat din Baia Mare a scăpat de carantină instituţionalizată înainte de a se încheia termenul de 14 zile.El a mers în instanţă şi s-a judecat cu DSP Maramureş, cu Centrul Judeţean de Coordonare şi Conducere a Intervenţiei Maramureş, MAI, cu Departamentul pentru Situaţii de Urgenţă şi cu reprezentanţi ai ISU. Judecătoria Baia Mare i-a dat câştig de cauză şi a cerut "eliberarea" lui."Dispune încetarea de îndată a măsurii carantinării instituţionalizate instituite împotriva reclamantului începând cu data de 13.06.2020 şi, în consecinţă, punerea acestuia în stare de libertate. Fără cheltuieli de judecată. Executorie", se arată în minuta instanţei.Decizia poate fi atacată cu apel.Toţi cei care vin în România din ţări care nu se află pe lista cu excepţii trebuie să intre în carantină la domiciliu pentru 14 zile. Dacă nu vor să se izoleze acasă, ei pot solicita să stea în carantină instituţionalizată.